Markmið fjárhagsaðstoðar er að tryggja að þeir einstaklingar , hjón og fjölskyldur sem ekki geta séð sér og sínum farborða án aðstoðar , fái fjárhagsaðstoð , sbr. IV. og VI. kafla laga nr. 40 / 1991 um félagsþjónustu sveitarfélaga og III. kafla reglna þessara . Sama rétt til fjárhagsaðstoðar og hjón hafa samkvæmt reglum þessum hefur einnig fólk í óvígðri sambúð . Fjárhagsaðstoð er eingöngu ætluð til framfærslu en ekki til fjárfestinga eða greiðslu skulda . Umsækjendum um fjárhagsaðstoð er skylt að leita sér að atvinnu og taka vinnu sem býðst nema því aðeins að veikindi , örorka , hár aldur eða aðrar gildar ástæður hamli því . Fjárhagsaðstoð skal veitt fólki í tímabundnum erfiðleikum og er hugsuð sem aðstoð við einstaklinga og fjölskyldur til að mæta grunnþörfum þeirra .